Maklike gemmerbierJy gaan ’n groot plastiekemmer met ’n deksel hê benodig om sowat 10 liter te maak. Bestanddele: 10 liter water 1 kg suiker 15 ml jamaikagemmer 50 g kremetart 250 ml suurlemoensap 1 pakkie (10 g) kitsgis 250 ml sultanas Metode: 1. Bring die water tot kookpunt en voeg die suiker, gemmer, kremetart en suurlemoensap by. Meng goed. 2. Haal van die hitte af wanneer die mengsel goed kook. Laat afkoel tot kamertemperatuur. 3. Voeg die gis en sultanas by. Roer goed. 4. Gooi die gemmerbier in die groot plastiekemmer en maak toe. Laat staan vir drie dae by kamertemperatuur. Ná drie dae kan jy die emmer oopmaak en die gemmerbier in tweeliter-plastiekbottels oorgooi. Hou die bottels in die yskas.